Source: https://didmena.limedika.lt/azilect-1-mg-tabletes-n28
Timestamp: 2020-06-01 09:34:54+00:00
Document Index: 11153611

Matched Legal Cases: ['ECT ', 'ECT\n', 'ECT\n', 'ECT\n', 'ECT ', 'ECT ', 'ECT\n', 'ECT ', 'ECT ', 'ECT ', 'ECT ', 'ECT\n', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ']

AZILECT, 1 mg, tabletės, N28. Limedika
AZILECT, 1 mg, tabletės, N28
Kodas 70882
1. Kas yra AZILECT ir kam jis vartojamas
2. Kas žinotina prieš vartojant AZILECT
3. Kaip vartoti AZILECT
5. Kaip laikyti AZILECT
AZILECT, kurio sudėtyje yra veikliosios medžiagos razagilino, vartojamas suaugusiųjų Parkinsono ligai gydyti. Galima vartoti vien AZILECT arba jo ir levodopos (kito vaisto nuo Parkinsono ligos).
Sergant Parkinsono liga, smegenyse sumažėja ląstelių, kurios gamina dopaminą. Dopaminas yra cheminė medžiaga, kurios yra smegenyse ir kuri dalyvauja kontroliuojant judesius. AZILECT padeda didinti ir palaikyti dopamino kiekį smegenyse.
- Jeigu yra alergija razagilinui arba bet kuriai pagalbinei šio vaisto medžiagai (jos išvardytos 6 skyriuje).
- Monoaminooksidazės (MAO) inhibitorių (vartojamų nuo depresijos, Parkinsono ligos ar kitokių sutrikimų), įskaitant nereceptinius vaistinius bei natūralius preparatus, pvz., preparatus, kuriuose yra paprastųjų jonažolių.
Pasitarkite su gydytoju, prieš pradėdami vartoti AZILECT
- Jeigu atsirado bet kokių įtartinų odos pokyčių (turite pasitarti su gydytoju).
Pasakykite savo gydytojui, jeigu Jūs, Jūsų šeimos narys arba globėjas pastebėsite atsiradusį neįprastą Jūsų elgesį, t. y. negalėjimą atsispirti impulsui, potraukiui ar troškimui atlikti tam tikrus veiksmus, kurie gali pakenkti ar sukelti žalos Jums ar kitiems. Tai vadinama impulsų kontrolės sutrikimais.
Pacientams, vartojantiems AZILECT ir (arba) kitokių vaistų nuo Parkinsono ligos, buvo elgesio sutrikimų, tokių kaip neįveikiamas potraukis, įkyrios mintys, priklausomybę sukeliantis lošimas, besaikis pinigų leidimas, impulsyvus elgesys, nenormaliai didelis lytinis potraukis ar su lytine veikla susijusių minčių ar pojūčių suintensyvėjimas, atvejų. Gydytojui gali tekti keisti šio vaisto dozę arba nutraukti jo vartojimą (žr. 4 skyrių).
Dėl AZILECT poveikio gali apimti mieguistumas ir ką nors veikdami dieną galite staiga užmigti, ypač jei vartojate kitų dopaminerginių vaistinių preparatų (skirtų Parkinsono ligai gydyti). Daugiau informacijos pateikta skyriuje apie vairavimą ir mechanizmų valdymą.
AZILECT nėra skirtas vaikams ir paaugliams. Todėl nerekomenduojama vartoti AZILECT jaunesniems kaip 18 metų asmenims.
Kiti vaistai ir AZILECT
Ypač svarbu pasakyti gydytojui, jeigu vartojate kurių nors toliau išvardytų vaistų.
- Kai kurių antidepresantų (selektyvių serotonino reabsorbcijos inhibitorių, selektyvių serotonino ir norepinefrino reabsorbcijos inhibitorių, triciklių arba tetraciklių antidepresantų).
- Antibiotiko ciprofloksacino, vartojamo nuo infekcinių ligų.
- Kosulį slopinančio vaisto dekstrometorfano.
- Simpatomimetikų, kurių yra, pvz., akių lašuose, per nosį vartojamuose ir geriamuose kraujagysles siaurinančiuose medikamentuose ir vaistuose nuo peršalimo, kurių sudėtyje yra efedrino arba pseudoefedrino.
Jeigu rūkote ar nusprendėte neberūkyti, apie tai pasakykite gydytojui arba vaistininkui. Rūkymas gali sumažinti AZILECT kiekį kraujyje.
Jeigu esate nėščia, reikia vengti vartoti AZILECT, nes AZILECT poveikis nėštumui ir dar negimusiam kūdikiui nežinomas.
Prieš vairuodami ir valdydami mechanizmus pasitarkite su gydytoju, nes ir pati Parkinsono liga, ir gydymas AZILECT gali veikti Jūsų gebėjimą tai daryti. Dėl AZILECT poveikio galite jaustis apsvaigę arba mieguisti; vaistas taip pat gali sukelti staigius miego priepuolius.
Šis poveikis gali sustiprėti, jeigu vartodami AZILECT kartu vartojate kitų vaistų Parkinsono ligos simptomams gydyti ar vaistų, galinčių sukelti mieguistumą, arba jeigu vartojate alkoholio. Jeigu anksčiau esate patyrę arba vartodami AZILECT patyrėte mieguistumą ir (arba) staigių miego priepuolių, nevairuokite ir nevaldykite mechanizmų (žr. 2 skyrių).
Rekomenduojama AZILECT dozė yra viena 1 mg tabletė, ji geriama kartą per parą. AZILECT galima vartoti valgio metu arba nevalgius.
Ką daryti pavartojus per didelę AZILECT dozę?
Jeigu manote, kad išgėrėte per daug AZILECT tablečių, nedelsdami kreipkitės į gydytoją arba vaistininką. Su savimi paimkite AZILECT dėžutę, lizdinę plokštelę arba buteliuką, kad galėtumėte parodyti gydytojui arba vaistininkui.
Perdozavus AZILECT buvo nustatyti tokie simptomai kaip šiek tiek euforinė nuotaika (lengva manijos forma), ypač aukštas kraujospūdis ir serotonino sindromas (žr. 4 skyrių).
Pastebėję bet kurį iš toliau nurodytų simptomų, iškart kreipkitės į gydytoją. Jums gali reikėti skubios medicinos pagalbos arba gydymo.
- Jeigu ėmėte neįprastai elgtis, pvz., atsirado neįveikiamas potraukis, įkyrios mintys, priklausomybę sukeliantis lošimas, besaikis apsipirkimas ir pinigų leidimas, impulsyvus elgesys, nenormaliai stiprus lytinis potraukis ar su lytine veikla susijusių minčių suintensyvėjimas (impulsų kontrolės sutrikimai) (žr. 2 skyrių).
- Jeigu matote arba girdite tai, ko nėra (haliucinacijos).
- Jeigu kartu pasireiškia bet kurie iš šių simptomų: haliucinacijos, karščiavimas, neramumas, drebulys ir prakaitavimas (serotonino sindromas).
- Jeigu pastebėjote bet kokių įtartinų odos pokyčių, nes sergantiesiems Parkinsono liga padidėja odos vėžio rizika (ne tik melanomos) (žr. 2 skyrių).
Labai dažni (gali atsirasti daugiau kaip 1 iš 10 žmonių)
- Nevalingi judesiai (diskinezija).
Dažni (gali atsirasti ne daugiau kaip 1 iš 10 žmonių)
- Griuvimas.
- Gripo sindromas.
- Kaklo skausmas.
- Krūtinės skausmas (krūtinės angina).
- Kraujospūdžio sumažėjimas stojantis (ortostatinė hipotenzija). Galimi simptomai yra galvos svaigimas, alpulys.
- Nenormalūs kraujo tyrimo rodmenys (leukopenija).
- Skeleto raumenų skausmas.
- Sąnarių uždegimas (artritas).
- Plaštakos tirpimas ir raumenų silpnumas (riešo kanalo sindromas).
- Neįprasti sapnai.
- Raumenų koordinacijos sutrikimas (pusiausvyros sutrikimas).
- Galvos svaigimas (sukimasis).
- Ilgiau trunkantis raumenų susitraukimas (distonija).
- Sloga (rinitas).
- Odos dirginimas (dermatitas).
- Akių pasruvimas krauju (konjunktyvitas).
- Primygtinis noras šlapintis.
Nedažni (gali atsirasti ne daugiau kaip 1 iš 100 žmonių)
- Insultas (smegenų kraujotakos sutrikimas).
- Odos pūslių atsiradimas (išbėrimas pūslėmis ir pūslelėmis).
- Stiprus mieguistumas.
- Staigus miego priepuolis.
Ant kartono dėžutės, buteliuko ir lizdinių plokštelių po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
- Veiklioji medžiaga yra razagilinas. Kiekvienoje tabletėje yra 1 mg razagilino (mesilato pavidalu).
- Pagalbinės medžiagos yra manitolis, koloidinis bevandenis silicio dioksidas, kukurūzų krakmolas, gelifikuotas kukurūzų krakmolas, stearino rūgštis, talkas.
AZILECT tabletės yra baltos arba beveik baltos, apvalios, plokščios, nuožulniais kraštais, vienoje jų pusėje įspausta ,,GIL“ ir ,,1“, o kita pusėlygi.
Tiekiamos 7, 10, 28, 30, 100 arba 112 tablečių lizdinės plokštelės arba 30 tablečių buteliukai.
Teva Operation Poland Sp.z.o.o.
ΚύπροςTeva ΕλλάςΑ.Ε., Ελλάδα
Šis pakuotės lapelis paskutinį kartą peržiūrėtas MMMM m. mėn.
PRENEWEL, 4 mg/1,25 mg, tabletės, N30
METOPROLOL HEXAL Z, 142,5 mg, pailginto atpalai...
CIPRALEX, 10 mg, plėvele dengtos tabletės, N28
MOVALIS, 15 mg/1,5 ml, injekcinis tirpalas, 1,5...